”În politică, mai ales când te apuci aşa din scurt, e mai puţin important adevărul şi e mai importantă percepţia”, afirmă Alfred Simonis.
”Coaliţia a încercat idetificarea unui candidat care să aducă din ambele bazine electorale voturi (...) votul politic al celor două partide să urmărească un candidat anume, domnul Cîrstoiu”, a afirmat, marţi seară, la Digi 24, Alfred Simonis, vorbind despre ”atacurile concentrate” împotriva lui Cătălin Cîrstoiu.
Preşedintele interimar al Camarei Deputaţilor crede că medicul Cătălin Cîrstoiu, propus iniţial de către PSD şi PNL pentru a candida la Primăria Capitalei, a fost linşat mediatic.
”Domnul Cîrstoiu a fost linşat mediatic, nu am niciun fel de rezervă. A fost în permanenţă atacat şi pentru ce a făcut şi pentru ce nu a făcut (...) Din păcate, în politică, mai ales când te apuci aşa din scurt, e mai puţin important adevărul şi e mai importantă percepţia, iar domnul Cîrstoiu nu a reuşit să demonteze acele acuzaţii”, a mai declarat Simonis.
Acesta a conchis: ”Putem spune că este un eşec”.
După retragerea lui Cătălin Cîrstoiu din cursa electorală pentru Primăria Bucureşti, PSD şi PNL au decis că vor avea candidaţi proprii.
loading...